**UČNI SKLOP: Opis poti in potopis**

Tema: Podredno in priredno zložena poved

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo.
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal/a.
* Določim število povedi v besedilu in utemeljim svojo odločitev.
* Določim število stavkov v besedilu in utemeljim svojo odločitev.
* Ločim enostavčne povedi od večstavčnih in utemeljim svojo odločitev.
* Ločim priredno zložene povedi od podredno zloženih in utemeljim svojo odločitev.
* Opišem stavčno sestavo podredno zloženih dvostavčnih povedi tako, da določim glavni stavek in odvisnik.
* Vprašam se po danih delih povedi ter tvorim pomensko in oblikovno ustrezne vprašalne povedi.
* Eno- in dvostavčne povedi dopolnim s pomensko in oblikovno ustreznimi deli.
* V zvezi dveh enostavčnih povedi prepoznam pomensko razmerje med povedma (npr. nasprotje/stopnjevanost/pojasnilo/sklep idr.) in ga izrazim z ustreznim veznikom.
* Napišem skladenjsko in pravopisno pravilno besedilo.
* V napisanem besedilu prepoznam skladenjske napake in neustreznosti, jih odpravim in svoje popravke tudi pojasnim.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju opisa poti.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju opisa poti.
* Pri reševanju nalog izboljšujem svoje praktično obvladanje slovnice.
* Razumem navedene strokovne izraze: veznik, vezniška beseda, enostavčna poved, dvostavčna oz. zložena poved, podredno zložena poved, priredno zložena poved, glavni stavek, odvisni stavek oz. odvisnik, opis poti, poročilo o zanimivem dogodku, stavek, osebna glagolska oblika. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike v zgradbi povedi med tujimi jeziki, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2226/index.html> na strani 127. |
| 2. Samostojno učenje (branje besedila) | Nato preberi besedilo na povezavi <https://eucbeniki.sio.si/slo9/2226/index1.html> na strani 128. |
| 3. Samostojno učenje slovničnih vsebin4. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z besedilom, in jih najdeš na povezavah <https://eucbeniki.sio.si/slo9/2226/index1.html>,<https://eucbeniki.sio.si/slo9/2226/index2.html>,<https://eucbeniki.sio.si/slo9/2226/index3.html>,<https://eucbeniki.sio.si/slo9/2226/index4.html> in<https://eucbeniki.sio.si/slo9/2226/index5.html> na str. 128ꟷ132.Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2226/index6.html> na str. 133.Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Preverjanje znanjaslovničnih vsebin | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.Naloge so zasnovane tako, da lahko pravilnost svojih odgovorov preverjaš sproti. |
| 6. Samostojno učenje(pisno sporočanje za poglabljanje razumevanja opisa poti in zloženih povedi) | Napiši krajše besedilo, v katerem pojasniš, kam bi za en dan, vikend ali teden dni odpotoval ti. Svojo izbiro krajev tudi utemelji. Namige najdeš v 9. nalogi na str. 136 na povezavi<https://eucbeniki.sio.si/slo9/2226/index9.html> . |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |